Para outras páxinas con títulos homónimos véxase: Amígdala.
Lingua.
As **amígdalas linguais** ou **tonsilas linguais** (TA en latín *tonsilla lingualis*) son unhas masas de tecido linfático localizadas na lámina propia da raíz da lingua. Este tecido linfático consta de ganglios linfáticos con abundantes células do sistema inmunitario (inmunocitos). Os inmunocitos inician a resposta inmune cando as amígdalas linguais se poñen en contacto con microorganismos invasores patóxenos (bacterias, virus ou parasitos).

Estrutura
---------

### Microanatomía

As amígdalas linguais están cubertas externamente por epitelio escamoso estratificado non quertinizado, que se invaxina cara a dentro formando criptas. Baixo o epitelio hai unha capa de ganglios linfáticos que conteñen linfocitos. As glándulas mucosas localizadas na raíz da lingua drenan a través de varios condutos nas criptas das amígdalas linguais. As secrecións destas glándulas mucosas manteñen as criptas limpas e libres de residuos.

### Rego sanguíneo

As amígdalas linguais están localizadas na parte posterior da lingua e reciben rego sanguíneo da:

* arteria lingual, rama da arteria carótide externa;
* rama tonsilar da arteria facial;
* arterias palatinas ascendente e descendente;
* rama farínxea ascendente da arteria carótide externa.

### Innervación

As amígdalas linguais están innervadas polos nerviois tonsilares do plexo tonsilar, formado polos nervios glosofarínxeo e vago.

Función
-------

Amígdalas da garganta coas amígdalas ou tonsilas linguais sinaladas.
Igual que noutros tecidos linfáticos, a función das amígdalas linguais é previr infeccións. Estas amígdalas conteñen linfocitos B e T, que se activan cando bacterias nocivas ou virus entran en contacto coas amígdalas. Os linfocitos B neutralizan os patóxenos producindo anticorpos contra eles, mentres que os linfocitos T mátanos directamente liberando substancias citotóxicas ou indirectamente activando outras células inmunitarias.

Importancia clínica
-------------------

### Cancro

O carcinoma de célula escamosa é un tipo de neoplasma que pode afectar as amígdalas linguais.

### Apnea do sono

O agrandamento ou hipertrofia das amigdalas linguais pode causar ou exacerbar a apnea do sono.

Galería
-------

* Amígdalas linguais.Amígdalas linguais.
* Amígdalas linguais.Amígdalas linguais.
* Amígdalas linguais.Amígdalas linguais.

*Este artigo incorpora texto en dominio público da páxina 1138 da 20ª edición de Gray's Anatomy (1918).*

Notas
-----

1. 1 2 3  Moore, Keith L. (2013-02-13). *Clinically oriented anatomy*. Dalley, Arthur F. II,, Agur, A. M. R. (Seventh ed.). Philadelphia. ISBN 978-1451119459. OCLC 813301028.
2. 1 2 3 4  Mescher, Anthony L. (22 de febreiro de 2013). *Junqueira's basic histology : text and atlas*. Junqueira, Luiz Carlos Uchôa, 1920- (Thirteenth ed.). Nova York. ISBN 9780071807203. OCLC 854567882.
3. 1 2 3  Ross, Michael H. (2011). *Histology : a text and atlas : with correlated cell and molecular biology*. Pawlina, Wojciech. (6ª ed.). Filadelfia: Wolters Kluwer/Lippincott Williams & Wilkins Health. ISBN 9780781772006. OCLC 548651322.
4. 1 2  Abbas, Abul K. (2012). *Cellular and molecular immunology*. Lichtman, Andrew H. Pillai, Shiv. (7ª ed.). Filadelfia: Elsevier/Saunders. ISBN 9781437715286. OCLC 698580696.
5. ↑  Theodoraki, M-N.; Veit, J. A.; Hoffmann, T. K.; Greve, J. (2017-06-26). "Synchronous bilateral tonsil carcinoma: case presentation and review of the literature". *Infectious Agents and Cancer* **12**: 38. ISSN 1750-9378. PMC 5485684. PMID 28670333. doi:10.1186/s13027-017-0146-5.
6. ↑  Badełek-izdebska, Małgorzata; Dębska, Małgorzata; Zawadzka-Głos, Lidia (2015-12-23). "Lingual Tonsil Hypertrophy as a Cause of Obstructive Sleep Apnea Syndrome – Case Report". *New Medicine* **19** (4): 130–132. ISSN 1427-0994. doi:10.5604/14270994.1191789.

Véxase tamén
------------

### Ligazóns externas

* Imaxes en usc.edu
* AnatomyAtlases
* Imaxe de Histoloxía: 09802loa – Histology Learning System na Universidade de Boston
* LoyolaMedEd HistoImages  (etiquetada como 'lymphoid tissue')]
* Lingual Tonsil

|  |  |
| --- | --- |
| Control de autoridades | 
* Wd: Q1753794
* EBID: ID
* MAG: 2779890315

 |

|  |  |
| --- | --- |
| Identificadores | 
* FMA: 54836
* TA: A05.1.04.022
* Uberon: 0007250
* UMLS: C0229871

 |